cyanic-selkie/wikianc huggingface dataset:
Danske Bank (Suomi)
Sampo-pankki (2001–2012)
Vuoden 2008 pääsiäispyhien aikana Sampo-pankki siirsi koko tietojärjestelmänsä yhdellä kertaa Danske Groupin yhteiseen it-alustaan. Uudistus aiheutti useita ongelmatilanteita, joiden vuoksi pankin asiakkaat eivät ajoittain voineet käyttää pankkiautomaatteja tai internet-palveluja. Yrityksen verkkopankin käytössä oli ongelmia puolen vuoden ajan. . Sampo kertoi menettäneensä ongelmien takia maaliskuun lopun ja heinäkuun lopun välillä 27 320 henkilöasiakasta, eli noin kaksi prosenttia kokonaisasiakasmäärästä. Tapauksen johdosta Sampo Pankki hyvitti henkilöasiakkailleen neljän kuukauden palvelumaksut.
Sampo Pankki -nimellä toimittiin 15.11.2012 asti, jolloin pankin nimi muuttui Danske Bankiksi. Nimenmuutos liittyi konsernin nimien yhdenmukaistamiseen, aiemmin konsernilla oli ollut käytössään kahdeksan eri nimeä 15 eri maassa. Pankin BIC-tunnus muutettiin PSPBFIHH:stä DABAFIHH:ksi jo muutamaa vuotta aiemmin.
Danske Bank Oyj (2012–2017)
Mandatum Henkivakuutusosakeyhtiö, Mandatum Life, ilmoitti lokakuussa 2016 myyvänsä Danske Bankin Suomessa jakeleman vakuutuskannan Danske Bankille. Huhtikuussa 2018 Mandatum Life ja Danske Bank ilmoittivat kuitenkin peruvansa vakuutuskannan myynnin, mutta jatkavansa myyntiyhteistyötä siten, että Mandatum Life maksaa jatkossa aiempaa korkeampia palkkioita sekä uusmyynnistä että olemassa olevasta kannasta.
Danske Bank A/S, Suomen sivuliike (2018–)
Julkisena osakeyhtiönä toiminut Danske Bank Oyj lakkautettiin 2. tammikuuta 2018, ja siitä tuli Danske Bank A/S, Suomen sivuliike.
Toukokuussa 2018 Danske Bank kertoi tuovansa ensimmäisenä suomalaisena pankkina asiakkailleen mahdollisuuden nähdä myös muissa pankeissa olevien tiliensä tiedot. Uusi Danske Bankin mobiilipankki oli kehitetty yhdessä tanskalaisen startup-yritys Spiirin kanssa. Asiakkaille annettiin kesäkuusta 2018 lähtien mahdollisuus valita, mitä muissa muissa pankeissa olevia tilejä ja niiden tapahtumia hän haluaa nähdä Danske Bankin mobiilipankissa. Palvelulla pystyi hakemaan tiedot OP:n, Nordean, S-Pankin, Handelsbankenin, Ålandsbankenin ja Aktian verkkopankeista.
Marraskuussa 2018 kerrottiin, että teknologiayhtiö Tomorrow Tech oli perustanut asunto-osakkeiden sähköistä kauppaa varten yhteisyrityksen OP-Ryhmän, Danske Bankin, Aktian ja S-Pankin kanssa. Niiden yhteisyritys Dias kehittää sähköistä kaupankäyntijärjestelmää.
Rahanpesu Sampo-pankin Viron konttorissa
Vuonna 2018 Danske Bankin pääjohtaja Thomas Borgen erosi Dansken Viron-pankissa olleen jopa 200 miljardin euron rahanpesuskandaalin vuoksi. Sampo-pankin perustama Viron-pankki oli sotkeutunut rahanpesuun ja hämäriin liiketoimiin jo ennen sen yhdistymistä Danske Bankiin. Pankin rahanpesun valvonta oli puutteellista ja sen toiminnassa kyseenalaisia toimintatapoja. Ongelmiin olisi pitänyt puuttua, mutta niihin ei puututtu.
Neljännes Danske Bankin vuoden 2018 rahanpesuskandaalin tileistä oli perustettu Sampo-pankkiin, joka oli noin puolitoista tuhatta tiliä. Danske Bankin kautta 2010-luvun alussa Suomeen päätyi ainakin 19 miljoonaa euroa Venäjän tiedustelupalvelun ja Putinin lähipiirin rahoja suomalaisiin yrityksiin ja pankkeihin.
Suomen Danske Bankiin on siirtynyt epämääräistä rahaa rahanpesussa 400 000 euron edestä 2018.
Yhteiskuntavastuu
Keväällä 2018 kerrottiin, että Danske Bank aloittaa startup-yritysten kanssa +impact-yhteistyön, jossa saatetaan ­yhteen startupit ja vapaaehtoiset asiantuntijamentorit. Hankkeeseen haettiin yhteiskunnalliseen vaikuttavuuteen keskittyneitä yrityksiä, jotka pyrkivät ratkomaan kestävän kehityksen ongelmaa. Myös Danske Bankin työntekijät voivat käyttää työaikaa startupien tukemiseen.
Vanjärvi (Vihti)
Vanjärvi on kylä Vihdin kunnassa, noin 10 km:n päässä Vihdin kirkonkylästä Karkkilan suuntaan. Vanjärven asutuskylä kuuluu Museoviraston määrittelemiin valtakunnallisesti merkittäviin rakennettuihin kulttuuriympäristöihin.
Historia
Ensimmäiset merkit vanjärveläisestä asutuksesta ovat kivikaudelta, Litorinameren rantakallioilta. Läheltä Vanjärven kartanoa, Vanjoen molemmin puolin, on löydetty seitsemän kiinteää muinaisjäännöstä.
Historiallisena aikana Vanjärvi oli vuosisatoja kartanokylä. 1500-luvulla kartanonmäellä sijaitsi viitisen torppaa, 1800-luvulla kylässä oli torppia jo yli kaksikymmentä. Kartanomiljöö on säilynyt keskellä kylää. Laamanni Adolf Linderin rakennuttaman uusklassisen päärakennuksen on suunnitellut arkkitehti Carlo Bassi vuonna 1807. Metsänrajassa kartanon pohjoispuolella kohoaa kaksi harmaakivistä rakennusta, talli ja viljamakasiini. Säilynyt on lisäksi mm. työväen asuintaloja, sauna, aitta ja tiilinen navetta.
Kartanon omisti pitkään (1729–1923) Linderin suku. Kamariherra Hjalmar Linder oli varatuomari ja suurmaanomistaja, joka tunnetaan Etelä-Suomen teollistajana. Vanjärvellä hän jäi historiaan perustettuaan kansakoulun vuonna 1902 järven pohjoispuoliselle mäelle.
Uusi aika Vanjärvelle koitti sotien jälkeen, kun Karjalasta evakuoitua väestöä asutettiin kylään. Tuolloin Kymi-yhtiön omistamista kartanon maista muodostettiin noin 80 asutustilaa. Asutettu väestö tuli Heinjoelta ja Viipurin maalaiskunnasta. Kyseessä oli Suomen suurin yhtenäinen asutuskylä, ja siksi Vanjärvi on saanut lempinimen ”Suomen karjalaisin kylä”. Karjalaisuudesta on tullut pysyvästi merkittävä osa kylän olemusta ja identiteettiä.
Asukkaat
Asukkaita on kunnan tilastojen (11/2013) mukaan noin 600. Alle 15-vuotiaita on kyläläisistä 23 prosenttia, 16–64-vuotiaita lähes 60 prosenttia ja 65 vuotta täyttäneitä noin 17 prosenttia. Ammattikirjo on erittäin laaja. Yrittäjiä on paljon. Työssä käydään Vihdin alueella, pääkaupunkiseudulla, läheisessä Karkkilan kaupungissa ja muissa ympäryskunnissa.
Palvelut
Kylässä on koulu ja päiväkoti, joiden yhteydessä on myös vuonna 2005 valmistunut lähiliikuntapaikka. Koulun ja päiväkodin lisäksi kunnallisista palveluista on saatavilla kirjastoauto, joka käy Vanjärvellä parittomina viikkoina. Koulun oppilasmäärä on 2000-luvun alusta noussut 49 prosenttia. Marraskuussa 2014 lapsia on 91: koululaisia 52 ja päiväkotilapsia 39. Vanjärvellä toimii runsaasti aktiivisia yhdistyksiä ja pk-yrityksiä.
Seurojentalo valmistui talkoorupeaman päätteeksi vuonna 1950, ja sitä on remontoitu useaan otteeseen. Nykyisin sitä hallinnoi Vanjärvi-seura. Vanjärven urheiluseura Kalevan Viesti ja Vihdin seurakunta järjestävät talossa viikoittaista toimintaa. Vanjärvi-seuraan on perustettu myös kulttuurijaosto vastaamaan kyläläisten toiveeseen saada enemmän kulttuuriohjelmaa seurojentalolle.
Luonto
Kylälle nimen antanut järvi on valtakunnallisesti ja jopa kansainvälisesti arvokas lintujärvi, jonka lajisto on poikkeuksellisen runsas. Vanjärvi kuuluu EU:n Natura-suojelualueverkostoon sekä valtakunnalliseen lintuvesien suojeluohjelmaan ja on lisäksi osa Uudenmaan ympäristökeskuksen perustamaa noin 130 hehtaarin suuruista luonnonsuojelualuetta. Järvi on ollut vuosia erittäin rehevöitynyt, mutta se on kunnostettu osana Hiidenveden kunnostushanketta. Järven lisäksi luonnonsuojelualueeseen kuuluvat arvokas Märjäntienmäen kalliojyrkänne ja sen alapuolella sijaitseva rehevä lehto, jossa kasvavat mm. metsälehmukset, lehtokuusamat, imikät, lehto-orvokit, lehtopalsamit ja mustakonnanmarjat.
Järven virkistyskäyttö on lisääntynyt kunnostustöiden valmistuttua 2013. Järven luoteisrannalla sijaitseva lintutorni palvelee luontoharrastajia. Sen on pystyttänyt Jokikunnan kylätoimikunta, ja sen juurelle on Vanjärven Erämiehet ry rakentanut laavun.
Tero (muusikko)
Tero Mäyränen (s. 1976) on suomalainen elektronisen musiikin säveltäjä ja esittäjä. Hänet tunnetaan parhaiten taiteilijanimellä Tero, jolla hän on julkaissut useita levyjä käyttäen Commodore 64 -kotitietokonetta syntetisaattorina.
Demomuusikko
Ennen sooloprojektiaan Mäyränen on ollut osana .jRM-ryhmää ja tuottanut musiikkia ja ohjelmoinut Amiga-tietokoneella ja C64:llä dA JoRMaS -demoryhmälle (nimellä Pekka Pou) sekä Panic-, Dual Crew Shining- ja Orange -demoryhmille (nimellä Deetsay).
Sooloura
Vuodesta 2000 lähtien Tero on esiintynyt demopartyilla, teknojuhlissa sekä tietotekniikka-alan tapahtumissa – myös Commodore 64:n nostalgia-arvon takia. Rikos Records on julkaissut kaksi Teron albumia sekä yhden EP:n. Näiden lisäksi Tero on uudelleenmiksannut eri muusikoiden kappaleita, esiintynyt eri kokoelmilla ja myös soittanut levyjä nimellä DJ Lupaus.
Huolimatta Commodore 64:n vahvasta maineesta pelikoneena, Teron musiikki muistuttaa enemmän 1990-luvun elektroa acid-vaikutteilla ja se on esimerkiksi pelimusiikkiin verrattuna huomattavan monotonista ja kokeilevaa. Se on myös suunniteltu tanssittavaksi ja hän onkin ollut suosittu live-esiintyjä teknojuhlissa, joita hän on myös .jRM-ryhmän kanssa kiertänyt.
Mäyränen on elektroniikan harrastaja ja keräilee Commodore 64 -tietokoneita, joita hänellä on kymmenen kappaletta.
Sapilasmaa
Sapilasmaa on kylä Utajärven kunnassa Pohjois-Pohjanmaalla. Se on Sanginkylän pohjoisin kolkka eli lähimpänä Juorkunaa Puolangalle menevän seututien varrella.
Sapilasmaan eli Jokikylän koulun paikasta oli kiistaa 1950-luvun vaihteessa. Jokikylä sijaitsee Kiiminkijoen varressa Sapilasmaalta linnuntietä muutama kilometri länteen. Alun perin oli tarkoitus rakentaa molempia alueita palveleva koulu. Jatkosodan aikana koulua pidettiinkin tilapäisesti Syrjälän talossa Jokikylässä. Vuonna 1951 ostettiin kuitenkin Metsähallitukselta tontti Puolangantien varrelta Sapilasmaalta ja seuraavana vuonna eli 1952 Sapilasmaalla aloitti 2-opettajainen koulu.
Jokikylältä Sapilasmaalle tehtiin koululaisille pari kilometriä pitkä tieura asumattoman metsäalueen läpi kylien väliin. Se on 2007 pahasti metsittynyt, koska sitä ei koskaan rakennettu varsinaiseksi maantieksi.
Jokikylän eli Sapilasmaan koulupiiri lakkautettiin jo vuonna 1960 ja liitettiin Sanginkylän koulupiiriin. Koulu ehti siis olla toiminnassa vain kahdeksan vuotta. Kaksiopettajaisessa koulussa oli 1950-luvulla viitisentoista oppilasta. Koulun avaamista edeltäneenä lukuvuonna 1950–51 oppilaita oli kahdeksantoista.
Länsi-Makedonia
Länsi-Makedonia eli Länsi-Makedonian alue (Περιφέρεια Δυτικής Μακεδονίας, Periféreia Dytikís Makedonías) on yksi Kreikan aluehallinnon kolmestatoista alueesta. Se kuuluu Epeiroksen ja Länsi-Makedonian hajautetun hallinnon alueeseen ja sen pääkaupunki on Kozáni.
Alueyksiköt ja kunnat
Vuoden 2019 Kleisthenes I -suunnitelmasta lähtien alue on jaettu alueyksiköihin ja kuntiin seuraavasti (väkiluvut perustuvat vuoden 2011 väestönlaskentaan, jolloin kuntia oli 12 nykyisen 13 sijasta):
Botetourtin piirikunta
Botetourtin piirikunta on Yhdysvaltojen Virginian osavaltiossa sijaitseva piirikunta. Sen väkiluku oli 33 419 vuonna 2019. Piirikunnan hallintokeskus on Fincastlen kunta. Piirikunta perustettiin vuonna 1770.
Piinitridi
Piinitridi (Si3N4) on piin ja typen muodostama epäorgaaninen yhdiste. Yhdistettä käytetään kovuutensa ja lämpötilankestonsa vuoksi muun muassa moottoreissa, leikkaavissa työvälineissä ja laakereissa. Lisäksi sitä käytetään elektroniikassa mikropiirien valmistamiseen.
Ominaisuudet
Huoneenlämpötilassa piinitridi on harmahtavanvalkoista kiinteää ainetta. Yhdiste on polymorfista eli sillä on useita kidemuotoja. Tavanomaisimmat ovat α- ja β-muodot, joiden alkeiskoppi on heksagonaalinen. Molemmat näistä ovat stabiileja huoneenlämpötilassa, mutta α-muoto muuntuu β-muodoksi yli 1 650 °C:n lämpötilassa. Näiden kidemuotojen lisäksi piinitridistä tunnetaan kaksi korkean paineen kidemuotoa, jotka ovat kuutiollinen γ-muoto (tai c-muoto) ja mahdollisesti ortorombinen δ-muoto. Piinitridi on kovaa (kovuus Mohsin asteikolla 9) ja kestää korkeita lämpötiloja ja on inertti. Se ei liukene veteen, mutta liukenee vetyfluoridiin ja kuumiin väkeviin emäsliuoksiin. Kuumennettaessa yli 1 900 °C:n lämpötilaan se hajoaa piiksi ja typeksi.
Valmistus ja käyttö
Piinitridin valmistusmenetelmä riippuu pitkälti käyttökohteesta. Leikkuuteriin, laakereihin ja moottorien osiin piinitridiä valmistetaan kuumentamalla piitä ja typpeä noin 1 100–1 400 °C:n lämpötilaan. Toinen menetelmä on kuumentaa piidioksidia ja typpeä hiilen läsnä ollessa. Hiili toimii tässä reaktiossa pelkistimenä ja pelkistää piidioksidin piiksi. Näin saatu tuote on jauhemaista, ja se sintrataan halutuiksi kappaleiksi. Elektroniikkateollisuuden käyttöä varten piinitridiä valmistetaan kemiallisella kaasufaasipinnoituksella. Lähtöaineena ovat tetrakloorisilaani, tai jokin muu kloorisilaani, ja ammoniakki.
USS Baron
USS Baron (runkonumero DE-166) oli Yhdysvaltain laivaston Cannon-luokan saattuehävittäjä toisessa maailmansodassa Tyynellä valtamerellä suojaten saattueita.
Palvelus
Alus lähti 8. syyskuuta 1943 New Yorkista Tyynelle valtamerelle. Lokakuusta 1943 elokuuhun 1944 alus suojasi keskisen Etelä-Tyynenmeren alueen saariryhmien välisiä saattueita, minkä lisäksi se osallistui Hollandian maihinnousuun 21.-24. huhtikuuta, Truk-Satawan-Ponape alueelle tehtyyn syöksyyn 29. huhtikuuta-1. toukokuuta, Saipanin maihinnousuun 20. kesäkuuta-11. heinäkuuta ja Guamin valtaukseen 22.-29. heinäkuuta ollen operaatioissa laivasto-osaston suojana ja/tai tulitukitehtävissä. Alus saapui 7. syyskuuta 1944 Mare Islandin laivastontelakalle huoltoon.
Palattuaan Tyynellemerelle marraskuun alussa se liitettiin sukellusveneiden koulutusosastoon, missä alus oli toukokuun 1945 loppuun. Sodan lopun alus oli Marshallinsaarilla torjuen sukellusveneitä, ollen lentopelastustehtävissä, valvoen merialuetta sekä saattueiden suojana. Alus määrättiin 27. elokuuta Maloelapin, Wotjen ja Jaluitin atolleille ottamaan vastaan japanilaisten antautuminen. Antautumistoimet saatiin päätökseen 6. syyskuuta ja Baron viipyi Wotjella 18. syyskuuta saakka valvomassa aseistariisuntaa. Alus lähti San Diegoon, jonne se saapui 29. syyskuuta. Seuraavana päivänä alus jatkoi matkaansa New Yorkiin, jonne se saapui 14. lokakuuta.
Alus siirrettiin reserviin 26. huhtikuuta 1946 Green Cove Springsissä Floridassa.
ROU Uruguay
Alus siirrettiin MDAP nojalla 3. toukokuuta 1952 Uruguayn laivastolle, joka nimesi sen ROU Uruguayksi runkonumerolla DE-1.
Saksan evankelis-luterilainen vapaakirkko
Evankelis-luterilainen vapaakirkko on saksalainen tunnustus-luterilainen kirkko. Se on teologisesti konservatiivinen ja on perustettu vuonna 1876. Siihen kuuluu 17 seurakuntaa ja noin 1 300 jäsentä.
Historia
1800-luvulla monilla Saksan alueilla valtiojohto oli määrännyt luterilaisia ja reformoituja seurakuntia yhdistymään, mikä johti vastarintaan ja valtionkirkoista itsenäisten luterilaisten seurakuntien perustamiseen Preussissa, Badenissa ja Nassaussa. Saksin alueella valtionkirkko oli pysynyt tunnustukseltaan luterilaisena, mutta monien mielestä sekään ei ollut pysynyt tunnustuksen sisällölle lojaalina ja salli keskuudessaan epäraamatullisia opetuksia ja käytänteitä. Niinpä osa sen jäsenistä erottautui siitä ja perusti vuonna 1876 oman itsenäisen kirkkonsa, Evankelis-luterilaisen vapaakirkon. Se oli ensimmäinen luterilaisen valtionkirkon alueelle perustettu luterilainen vapaakirkko. Pian se alkoi levitä muillekin Saksan alueille.
Kirkon papit koulutettiin pitkään Yhdysvaltain Missouri-synodissa, kunnes vuonna 1921 kirkko perusti oman seminaarin Leipzigiin. Kirkon yhteys Missouri-synodiin ja moniin muihin vanhoihin yhteistyökumppaneihinsa särkyi, kun ne olivat yhteydessä Länsi-Saksassa vuonna 1972 kolmen kirkon yhdistymisen seurauksena syntyneeseen Itsenäiseen evankelis-luterilaiseen kirkkoon, jonka opillista linjaa ELFK ei pitänyt riittävän tiukkana. Tässä yhteydessä katkesi myös ELFK:n vuodesta 1948 alkanut yhteys vanhaluterilaisen kirkon eli niin sanotun Breslaun synodin kanssa, kun nämä hakeutuivat SELK:in yhteyteen. 27.-29. huhtikuuta 1993 perusti ELFK Saksan Oberweselissä yhdessä Wisconsinin evankelis-luterilaisen synodin, Evankelisluterilaisen synodin ja useiden muiden luterilaisten kirkkojen kanssa Tunnustuksellisen evankelis-luterilaisen konferenssin maailmanlaajuiseksi yhteistyöelimekseen.
Kierteinen nokka-akseli
thumb|320px|Kierteinen nokka-akseli thumb|320px|Kierteinen nokka-akseli (vasemmalla) ja tavanomainen Suzuki GSX 250 nokka-akseli (oikealla) thumb|320px|Kierteinen nokka-akseli imuventtiilin aukioloajan minimissä thumb|320px|Kierteinen nokka-akseli imuventtiilin aukioloajan maksimissa thumb|320px|Kierteinen nokka-akselin imuventtiilin nokan muoto minimiajoituksella on lähes identtinen tavanomaisen nokka-akselin imuventtiilin nokan kanssa. thumb|320px|Tavanomaisen Suzuki GSX 250 nokka-akselin toiminta: Sininen käyrä: imuventtiilin nousu Vihreä käyrä: [[nopeus Punainen käyrä: kiihtyvyys Violetti käyrä: nykäys]] thumb|320px|Kierteinen nokka-akseli imuventtiilin aukioloajan minimissä. Imuventtiili on auki noin 260 °. thumb|320px|Kierteinen nokka-akseli kun imuventtiilin sulkeutumisen lisäviive on noin 45° thumb|320px|Kierteinen nokka-akseli kun imuventtiilin sulkeutumisen viive on maksimissaan. Imuventtiili on auki noin 345 °. Kierteinen nokka-akseli on ottomoottoriin soveltuva imuventtiilin muuttuvan ajoituksen ratkaisu, jossa imuventtiilin aukioloaikaa voidaan säädellä portaattomasti venttiilin sulkeutumisen ajankohtaa muuttamalla, kuitenkin imuventtiilin avautumishetken ajoituksen pysyessä ennallaan. Tällä tavoin saavutetaan portaaton moottorin seoksen ja siten myös tehon annostelu ilman pumppaushäviöitä aiheuttavaa kaasuläpällä säädettävää kurkkua.
Kierteisessä nokka-akselissa imuventtiilin nokan nousupuoli pyörii kiinteästi nokka-akselin mukana. Nokan jälkimmäinen osa, joka alkaa imuventtiilin saavutettua täyden nousun, liikkuu akselia myöten kierteisesti pitkittäin, ja mitä suuremmaksi imuventtiilin aukioloa säädetään, yhtä paljon kasvaa imuventtiilin aika täysin nousseena. Nokan päältä katsottuna raja nokan muuttumattoman alkuosan ja muuttuvan loppuosan välillä on viisto, ja sen ansiosta venttiilinnostimen siirtymä rajan yli ei aiheuta ylimääräisiä värähtelyjä.
Kierteinen nokka-akseli soveltuu moottoriin, jossa imuventtiileille on erillinen nokka-akseli. Verrattuna tavanomaisiin nokka-akseleihin kierteinen nokka-akseli on monimutkainen ja kallis valmistaa.
Tavanomainen ottomoottorin kuormituksen säätö tapahtuu kaasuläpällä. Osakuormituksella kaasuläppä on melkein kiinni, jolloin sylinterin täytöstä rajoitetaan kaasun virtausta ahdistamalla. Tämä aiheuttaa pumppaushäviöitä ja huonontaa moottorin hyötysuhdetta ja siten myös polttoainetaloutta. Kierteisen nokka-akselin avulla tämä ongelma ohitetaan, eikä kaasun virtaukseen aiheuteta ylimääräistä pumppaushäviötä. Kierteisen nokka-akselin tapauksessa sylinterin täytöksen säätö perustuu täytöksen osittaiseen palauttamiseen imukanavaan pidennetyn imuventtiilin aukioloajan ansiosta.
AberMUD
AberMUD on ensimmäinen laajempaa suosiota saanut MUD-pelien lajityyppi. Alkuperäisen AberMUDin kirjoitti pääasiassa Alan Cox (myöhemmin merkittävä Linux-kehittäjä) Honeywell L66 -suurtietokoneelle Walesin yliopistossa, Aberystwythissa vuonna 1987. Peli julkaistiin yleiseen levitykseen seuraavana vuonna, ja se on sittemmin inspiroinut ainakin DikuMUDia ja LPMudia sekä luultavasti myös jossain määrin TinyMUDia.
AberMUDeja ei ole verkossa enää kovinkaan paljon. Olemassa olevista peleistä suurin osa perustuu Aberin Dirt-muunnelmaan.
Wilhelm Stekel
Wilhelm Stekel (18. maaliskuuta 1868 Bujon, Bukovina, Itävalta-Unkari – 25. kesäkuuta 1940 Lontoo, Yhdistynyt kuningaskunta) oli itävaltalainen lääkäri ja psykologi, joka tunnetaan Sigmund Freudin työn tärkeänä tukijana.
Stekel syntyi Bujonissa, Bukovinassa, nykyisen Ukrainan alueella. Hänen autoerotiikkaa käsittelevä psykiatrinen tutkielmansa julkaistiin ensi kertaa vuonna 1923.
Stekeliä on siteerattu J. D. Salingerin romaanissa Sieppari ruispellossa (1951). Hän tuki Freudin teoriaa ihmisen synnynnäisestä biseksuaalisuudesta.
Wilhelm Stekel pakeni toisen maailmansodan aikana Englantiin. Hän oli masentunut ja fyysisesti huonossa kunnossa ja teki itsemurhan Lontoossa 72-vuotiaana.
Alfred Kleinermeilert
pienoiskuva|Alfred Kleinermeilert vuonna 2018. Alfred Kleinermeilert (s. 30. maaliskuuta 1928 Müsch) on saksalainen roomalaiskatolinen piispa. Hänet vihittiin papiksi Trierin hiippakuntaan 10. lokakuuta 1953 ja nimitettiin sen vihkipiispaksi sekä Pausulaen titulaaripiispaksi 3. toukokuuta 1968. Piispaksi vihkiminen seurasi 11. kesäkuuta. Pääkonsekraattorina toimi Bernhard Stein, jota avustivat Carl Schmidt ja Jean Hengen.
Mario + Rabbids Kingdom Battle
Mario + Rabbids Kingdom Battle on Ubisoftin kehittämä ja julkaisema vuoropohjainen taktiikkapeli, joka on julkaistu vuonna Nintendo Switchille. Pelissä Mario- ja Raving Rabbids -pelien maailmat ovat sekoittuneet.
Pelin jatko-osa Mario + Rabbids Sparks of Hope julkaistiin vuonna.
Juoni
Mysteerinen keksijä on kehittänyt kypärän, jolla kaksi esinettä yhdistetään. Kypärä päätyy Rabbidsien käsiin aiheuttaen sekasortoa. Marion ystävineen on saatava kypärä haltuunsa kaaoksen pysäyttämiseksi.
Pelaaminen
Pelissä keskitytään taktiseen taisteluun ja siitä on jätetty pois eräitä strategiapelien ominaisuuksia kuten tukikohtien rakentaminen. Hahmoilla on paljon liikkuvuutta ja tapoja yhdistellä eri hahmojen kykyjä.
Kehitys
Davide Soliani oli nimitetty Ubisoft Milanin luovaksi johtajaksi ja sai tehtäväksi kehittää pelin, joka virkistäisi Rabbids-tuotesarjan uudelleen. Studion resurssit olivat muutoin sidottuja ja Solianin ryhmällä ei ollut ohjelmoijaa käytettävissään. Peli suunniteltiin kynällä ja paperilla ja taistelusta haluttiin erilaista kuin monissa muissa vastaavissa lajityypin peleissä. Taistelumekanismiin kehitettiin ryntäykset ja hypyt.
Solianin ryhmä esitteli pelistä yksinkertaisen demoversio Shigeru Miyamotolle. Miyamoton palautteesta rohkaistuneena Ubisoft varasi projektiin lisää väkeä ja kehitti toisen prototyypin Nintendon johdolle esiteltäväksi.
Peli käyttää Ubisoftin Snowdrop-pelimoottoria. Peli julkistettiin Electronic Entertainment Expo -messuilla vuonna 2017.
Vastaanotto
Peli on saanut Muropaketin arvostelussa 4,5/5 tähteä.
Peli on saanut V2.fi:n arvostelussa 4/5 tähteä.
Peli on saanut Pelaaja-lehden arvostelussa arvosanaksi 9/10.
Myynti
Peli on myynyt yli kaksi miljoonaa kappaletta syyskuuhun 2018 mennessä.
Peräsuoli
pienoiskuva|Peräsuolen anatomia. Peräsuoli on paksusuolen loppuosa, jonka kautta uloste ja ilma poistuvat peräaukosta. Ihmisellä peräsuoli on noin 12–15 cm pitkä ja se alkaa paksusuolen loppuosan, sigmasuolen, jälkeen.
Peräsuolen toiminta
Yleensä peräsuoli on tyhjä, mutta se täyttyy ulostemassasta paksusuolen peristaltiikan seurauksena. Peräsuoleen saapuva suolen sisältö aiheuttaa ärsytystä peräsuolen seinämän reseptoreihin, jotka reagoivat venytykseen. Reseptoreista lähtee viesti venytyksestä selkäytimen ulostamiskeskukseen, josta aiheutuu ulostamisrefleksi.
Muu käyttö
Peräsuolta käytetään toisinaan kehon sisäiseen salakuljetukseen ja seksuaalisessa tarkoituksessa. Tätä kutsutaan anaaliseksiksi. Peräsuolen kautta pystytään annostelemaan lääkkeitä, erityinen lääkemuoto on peräsuolessa liukeneva suppositorio.
Matonkudonta
thumb|250px|Matonkudontaa Kiinassa. Matonkudonta on maton tekemistä erilaisia sitoutusmenetelmiä muun muassa kangaspuita käyttäen. Pohjoismaissa yksi työväen- ja kansalaisopistojen ja muiden järjestöjen kestosuosikkikursseja on kankaankudonta, ja silloin ainakin osassa kangaspuista on meneillään maton kutominen. Suomessa perinteiset räsymatot koristivat lähes joka kodin lattiaa. Alun perin matot kudottiin kotona, mutta vähitellen joku kylästä erikoistui matonkutojaksi, jolta matot tilattiin.
Suomessa mattoja on perinteisesti kudottu vanhoista tai rikkimenneistä vaatteista ja lakanoista. Kangas leikataan tarkoitukseen sopivan levyisiksi mahdollisimman pitkiksi suikaleiksi riippuen materiaalin paksuudesta ja aiotusta maton paksuudesta. Lakanat eivät kuitenkaan saa olla liian ohuiksi hiutuneita, sillä tällöin matto ei kestä käyttöä. Nykyisin kotikudonnassa käytetään yleisimmin tekstiiliteollisuuden jätteenä syntyvää trikookudetta sekä jonkin verran matonkudontaan tarkoitettuja erikoislankoja.
Erityisen taidokasta matonkudonta on Lähi-idässä, jossa kudottaessa solmitaan esimerkiksi villa- tai silkkilankaa maton loimilankoihin siten, että syntyy nukkapintainen matto (vrt. ryijy).
Räsymatto
Räsymatto on perinteisesti kudottu raidalliseksi, mutta modernin räsymaton voi kutoa yhdelläkin värillä.
Kuteiden valinta ja leikkaaminen
Maton kutominen vanhoista vaatteista tai muista käytetyistä kodintekstiileistä on järkevää, taloudellista ja ekologista. Kotoisista kuteista saadaan mattoihin myös luontevin ja elävin pinta. Kuteiksi tulevat vaatteet ja tekstiilit pestään ennen leikkaamista. Kaikki paksut kohdat kuten saumat, halkiot ja vetoketjut poistetaan. Samoin hauraiksi kuluneet kohdat. Kuteet leikataan suoriksi ja tasaisiksi suikaleiksi. Kuteen leveys riippuu leikattavan kankaan paksuudesta ja laadusta. Yleensä leveys on 2-2,5 cm. Isoista kangaspaloista leikkaaminen on helpompaa. Pieniä tilkkuja voi ommella koneella ensin isoksi levyksi ja leikata vasta sitten. Kudetta leikatessa on käännekohtien kulmat hyvä pyöristää. Kuteiden leikkaaminen vie aikaa ja on myös melko pölyistä puuhaa, siksi sitä on hyvä tehdä kesällä vaikka ulkotiloissa.
Kuteiden lajittelu laaduittain ja väreittäin helpottaa mallin suunnittelua. Räsykuteen menekki on n. 2 kg/neliömetri.
Loimi, pirta ja sidos
Tavallisin ja suositeltavin loimen tiheys palttinarakenteisessa mattokankaassa on 2 lankaa/cm. Pirta on tällöin 20/1.
Räsymattojen sidoksena on palttina käytetyin ja paras. Sillä saadaan luja ja tanakka kudos. Myös toimikasta ja siitä johdettuja sidoksia voi käyttää.
Salwa Eid Naser
Salwa Eid Naser (aik. Ebelechukwu Agbapuonwu, s. 23. toukokuuta 1998 Nigeria) on nigerialaistaustainen bahrainilainen pikajuoksija. Hän on 400 metrin juoksun maailmanmestari, ja pitää hallussaan matkan Aasian ennätystä.
Naserin päämatka on 400 metrin juoksu, jossa hän saavutti nuorten olympialaisissa 2014 hopeaa ajalla 52,74. Hän voitti vuonna 2015 alle 18-vuotiaiden Aasian-mestaruuden sekä saman ikäluokan maailmanmestaruuden Calissa ajalla 51,50. Hän voitti sisäratojen Aasian-mestaruuden 4 × 400 metrin viestissä 2016. Rio de Janeiron olympialaisissa 2016 hän karsiutui 400 metrin välierissä.
Naser selviytyi 400 metrillä loppukilpailuun vuoden 2017 MM-kisoissa juoksemalla välierien parhaan ajan sekä samalla Bahrainin ennätyksen 50,08. Loppukilpailussa hän saavutti hopeaa maansa ennätysajalla 50,06. Jakartan Aasian kisoissa 2018 hän voitti kultaa 400 metrillä Aasian kisojen ennätysajalla 50,09, 4 × 100 metrin viestissä ja 4 × 400 metrin sekaviestissä sekä hopeaa naisten 4 × 400 metrin viestissä. Dohan Aasian-mestaruuskilpailuissa 2019 hän voitti kultaa 200 metrillä ennätyksellään 22,74, 400 metrillä ajalla 51,34 sekä 4 × 400 metrin viestissä ja saman matkan sekaviestissä. Lisäksi hän sai pronssia 4 × 100 metrin viestissä.
Naser juoksi 400 metrillä Monacon Timanttiliigan kisassa heinäkuussa 2018 Bahrainin ennätyksen 49,08, joka oli samalla myös Aasian ennätys.
Dohan MM-kisoissa 2019 Naser voitti kultaa 400 metrillä ennätyksellään 48,14. Samalla hän nousi kaikkien aikojen tilastossa kolmanneksi. 4 × 400 metrin sekaviestissä hän saavutti pronssia.
Naser sai kesäkuussa 2021 kahden vuoden kilpailukiellon. Hän oli jättänyt olinpaikkansa ilmoittamatta tai häntä ei ollut tavoitettu dopingtestiin neljästi 12 kuukauden aikana.
Henkilökohtaiset ennätykset
Lähde: IAAF
Ritva Bergman
Ritva Helinä Bergman (o.s. Rautiainen, 5. kesäkuuta 1939 Viipuri – 5. syyskuuta 2009 Helsinki ) oli suomalainen kirjailija. Hän kirjoitti asiatekstiä, kertomakirjallisuutta, näytelmiä, runoja ja satuja. Hän ohjasi lukuisia kirjoittajakursseja. Bergman asui Helsingissä.
Volker
Volker on saksankielinen miehen etunimi. Se on yhdistelmä muinaisyläsaksan sanoista folk, "kansa", ja heri, "armeija". Suomessa etunimi Volker on annettu yhteensä alle 185 ihmiselle.
Tunnettuja Volker-nimisiä
Lisäksi:
What If...? (animaatiosarja)
What If…? on yhdysvaltalainen A. C. Bradleyn luoma Disney+-tilausvideopalveluun julkaistu animaatiosarja, joka perustuu Marvel Comicsin samannimiseen sarjakuvaan. Se on Marvel Cinematic Universen (MCU) neljäs Marvel Studiosin tuottama televisiosarja ja sen animaatio-osasto Marvel Studios Animationin ensimmäinen animaatiosarja, jakaen tarinallisen jatkumonsa elokuvien ja muiden televisiosarjojen kanssa. Bradleyn toimi sarjan pääkäsikirjoittajana kahden ensimmäisen tuotantokauden ajan ja Bryan Andrews ohjasi sen.
Jeffrey Wright ääninäyttelee sarjan kertojana toimivaa Seuraajaa. Syyskuussa 2018 Marvel Studios alkoi toteuttaa useita MCU-elokuvien sivuhahmoihin keskittyviä minisarjoja julkaistavaksi Disney+:aan. Maaliskuussa 2019 yhden niistä raportoitiin perustuvan What If…? -sarjakuviin. Sarja julkistettiin virallisesti kuukausi myöhemmin ja osa hahmoja elokuvissa esittäneistä näyttelijöistä palaa ääninäyttelemään heitä tähän sarjaan. Marvel Studiosin visuaalisen kehityksen johtaja Ryan Meinerding auttoi määrittelemään sarjalle cel-shading -animointityylin, joka suunniteltiin heijastaa elokuvien tyyliä. Ensimmäisen tuotantokauden jaksojen animoinnista vastasivat Blue Spirit, Squeeze ja Flying Bark Studios, Stephan Franckin toimiessa sarjan pääanimaattorina.
What If…?:n ensimmäinen tuotantokausi, joka koostuu yhdeksästä jaksosta, julkaistiin Disney+:aan osana MCU:n neljättä vaihetta julkaistiin Disney+:aan 11. elokuuta – 6. lokakuuta 2021. Se sai kehuja kriitikoilta ääninäyttelijöiden, animoinnista ja tarinasta, mutta sarjaa myös kritisoitiin sen jaksojen pituudesta ja käsikirjoituksesta. Sarjalle tullaan julkaisemaan osana MCU:n viidettä vaihetta toinen tuotantokausi, joka koostuu myös yhdeksästä jaksosta, alkuvuonna 2023. Sarjalle on myös kehitteillä sarjan kolmas tuotantokausi ja sen lisäksi myös yhteen sarjan jaksoista perustuva spin-off nimeltä Marvel Zombies.
Juoni
Jäljellä olevan kuoleman luotua lukuisia haarautumia multiversumin Pyhään aikajanaan, Seuraaja tutkii näitä vaihtoehtoisten aikajanojen muodostamia universumeita saadakseen selville mitä olisi tapahtunut, jos Kostajien, Galaksin Vartijoiden, asgardilaisten, wakandalaisten, Mystisen magian mestareiden, ja heidän kohtaamiensa vihollisten asiat olisivat menneet toisin.
Suomenkieliset
Suomenkielisen version ohjauksesta vastaa Aku Hytönen ja käännöksestä Taneli Junttila.
Kehitys
Syyskuussa 2018 raportoitiin, että Marvel Studios kehitti useita televisiosarjoja Disneyn suoratoistopalveluun Disney+, Marvel Studiosin johtaja Kevin Feigen ottaessa ”käytännönläheisen roolin” jokaisen sarjan kehittämisessä, keskittyen ”tarinan jatkuvuuteen” elokuvien kanssa ja ”käsitellen” niistä rooleihinsa palaavat näyttelijät. Maaliskuussa 2019 raportoitiin, että Marvel Studios suunnitteli luovansa Disney+-palveluun What If…? -sarjakuvaan perustuvan animaatiosarjan. Tämä Feigen tuottama antologiasarja tutkisi miten asiat MCU:ssa olisivat voineet tapahtua eri tavalla, kuten Loki kantanut Thorin vasaraa, Mjolniria. Toiveena oli saada MCU:n elokuvista tutut näyttelijät sarjaan ääninäyttelemään itse omia hahmojaan. Kuukausi myöhemmin Disney ja Marvel julkistivat sarjan virallisesti. Joulukuussa 2019 paljasti, että ensimmäinen tuotantokausi sisältäisi 10 jaksoa ja että toista 10 jakson pituista tuotantokautta oli alettu jo työstää. koronaviruspandemian aiheuttamien viivästysten vuoksi, molemmat tuotantokaudet muutettiin yhdeksän jakson pituisiksi. Vastaava tuottaja Brad Winderbaum selitti, että ensimmäisen tuotantokauden kymmenes jakso ei valmistuisi ajoissa, joten se esitettäisiin vasta toisella tuotantokaudella. Jaksot ovat noin 30 minuuttia pitkiä. Vuoden 2022 San Diego Comic-Con Internationalissa paljastettiin, että sarjalle tullaan toteuttamaan kolmas tuotantokausi.
Käsikirjoitus
Feige selitti sarjan virallisen julkistuksen aikana, että tapahtumat kuvailisivat MCU:n eri ”tärkeitä hetkiä” muutettuina. Hän paljasti esimerkiksi, että ensimmäinen jakso kertoisi millaista olisi, jos Peggy Carter olisi ottanut supersotilasseerumia Steve Rogersin sijasta. A. C. Bradley toimii sarjan pääkäsikirjoittajana, Matthew Chaunceyn toimiessa story editorina. Jaksojen käsikirjoittamisesta ja toteutuksesta vastaavat Bradley, Chauncey, ohjaaja Bryan Andrews, Winderbaum, junior executive Simona Paparelli ja käsikirjoituskoordinaattori Ryan Little, What If…? -sarjakuvien toimiessa mahdollisten tarinalinjojen inspiraationa. Luotuaan yli 30 mahdollista jaksosuunnitelmaa, Feige niistä suosikkinsa, jotka rajattiin yhä pienempään määrään muodostamaan sarjan ensimmäinen tuotantokausi. Bradley alun perin esitti myös idean jaksosta, jossa Jane Foster olisi saanut Thorin voimat, mutta ideasta luovuttiin, koska sitä aiottiin käyttää elokuvassa Thor: Love and Thunder (2021).
Bradley ilmoitti toisen tuotantokauden jäävän viimeiseksi Marvel Studiosin projektiksi, jonka parissa hän työskenteli.
Roolijako
thumb|175px|upright|Jeffrey Wright vuoden 2019 [[San Diego Comic-Con Internationalissa.]] Marvelin suunnitelma oli saada MCU-elokuvista tutut näyttelijät palaamaan rooleihinsa. Heinäkuussa, vuoden 2019 San Diego Comic-Con Internationalissa, Feige paljasti, että niiden MCU-näyttelijöiden joukossa, jotka ääninäyttelevät sarjassa, ovat Michael B. Jordan, Sebastian Stan, Josh Brolin, Mark Ruffalo, Tom Hiddleston, Samuel L. Jackson, Chris Hemsworth, Hayley Atwell, Chadwick Boseman, Karen Gillan, Jeremy Renner, Paul Rudd, Michael Douglas, Neal McDonough, Dominic Cooper, Sean Gunn, Natalie Portman, Taika Waititi, Toby Jones, Djimon Hounsou, Jeff Goldblum, Michael Rooker, David Dastmalchian, Stanley Tucci ja Chris Sullivan. Feige paljasti myös, että Jeffrey Wright on valittu ääninäyttelemään sarjan kertojaa Seuraaja Uatua.
Tammikuussa 2021 Frank Grillo vahvisti ääninäyttelevänsä sarjassa omaa MCU-hahmoaan: Brock Rumlow’ta. Heinäkuussa 2021 Seth Greenin paljastettiin palaavan Howard Ankan ääneksi, sekä Andy Serkisin palaavan Ulysses Klauen ääneksi. Lisäksi Variety raportoi, että Tony Starkilla, Steve Rogersilla ja Carol Danversillä on sarjassa eri näyttelijät kuin MCU-elokuvissa, vaikka Goldblum oli marraskuussa 2019 väittänyt, että Robert Downey Jr. palaisi Starkin ääneksi.
Ennen sarjan julkaisua paljastettiin, että myös Angela Bassett, Benedict Cumberbatch, Benedict Wong, Benicio del Toro, Bradley Whitford, Carrie Coon, Clancy Brown, Clark Gregg, Cobie Smulders, Danai Gurira, Don Cheadle, Emily VanCamp, Evangeline Lilly, Georges St-Pierre, Jaimie Alexander, John Kani, Jon Favreau, Kat Dennings, Kurt Russell, Leslie Bibb, Ophelia Lovibond, Paul Bettany, Rachel House, Rachel McAdams, Tilda Swinton ja Tom Vaughan-Lawlor palaavat MCU-elokuvista tai Marvel One-Shots -lyhytelokuvista tuttuihin rooleihinsa.
Äänitykset
Sarjan äänitykset alkoivat elokuussa 2019 ja jatkuivat vuoden 2020 alkuun. Koronaviruspandemian aikana Walt Disney Studiosin tiloissa, Burbankissä, tehtävä studiotyö keskeytettiin ja tuotantoa jatkettiin etänä.
Animointi
Andrews ohjaa sarjan ja se toteutetaan cel-shading -animaatiotyylillä, hahmojen ulkonäköjen perustuessa siihen miltä he näyttivät elokuvissa. Ryan Meinerding, Marvel Studiosin visuaalisen kehityksen johtaja työskenteli yhdessä Andrewsin kanssa löytääkseen sarjalle animointityylin, jota Bradley kuvaili ”elokuvalliseksi tyyliksi”. Bradley lisäsi, että Marvel ”yritti käyttää väripalettia, valaistusta ja hahmosuunnittelua kertoakseen tarinan mahdollisimman” samalla tavalla kuin näytellyssä elokuvassa. Animaatiostudio Squeeze työstää sarjan viittä ensimmäistä jaksoa. Stephan Franck toimii sarjan pääanimaattorina.
Jälkituotanto
Graham Fisher ja Joel Fisher toimivat sarjan leikkaajina.
Musiikki
Lokakuussa 2020 Laura Karpman valittiin säveltämään sarjan musiikki.
Julkaisu
What If…?:n ensimmäinen tuotantokausi koostuu yhdeksästä jaksosta, jotka julkaistiin Disney+:aan yksitellen joka keskiviikko 11. elokuuta 2021 alkaen ja 6. lokakuuta 2021 asti. Se oli osa MCU:n neljättä vaihetta. Sarjalle on julkistettu toinen tuotantokausi, joka koostuu myös yhdeksästä jaksosta ja joka tullaan julkaisemaan osana MCU:n viidettä vaihetta. Winderbaumin mukaan Marvel Studiosin alkuperäinen suunnitelma oli, että What If…? saisi joka vuosi uuden tuotantokauden.
Marvel Zombies
Vuoden 2021 Disney+-päivänä julkistettiin Marvel Zombies -animaatiosarja, Andrewsin palatessa ohjaajaksi ja Zeb Wellsin toimiessa pääkäsikirjoittajana. Sarja sijoittuu samaan vaihtoehtoiseen aikajanaan kuin What If…?:n viides jakso ”Mitä jos… zombeja?!”.
Potentiaalisia projekteja
Winderbaum sanoi, että joidenkin hahmojen oli mahdollista esiintyä näytellyissä medioissa, niin kuin Marvel Comicsin sarjakuvissakin ”mitä jos” -konsepteissa esitellyt hahmot ovat toisinaan selvittäneet tiensä sarjakuvien pääjatkumoon. Andrews ja Hayley Atwell ovat ilmaisseet kiinnostuksensa näyteltyyn elokuvaan Kapteeni Carterista. Atwell teki ensimmäisen näytellyn esiintymisensä Kapteeni Carterin roolissa, näytellessään hahmon vaihtoehtoista versiosta Maasta-838 (joka ei universumi kuin What If…?:ssä nähty universumi tai MCU:n pääuniversumi), joka on Illuminatin jäsen. Tähtilordi T’Challasta oli aiemmin kehiteillä spin-off, mutta sen kehitystyö keskeytettiin Chadwick Bosemanin kuoleman vuoksi.
Mira Eklund
Eklund tunnetaan elokuvista Seksi, toivo & rakkaus (2005) ja Palomuuri (2006) sekä television minisarjasta Allis med is (1993). Hän on myös muusikko.
Eklund oli 16-vuotias saadessaan Touretten oireyhtymä -diagnoosin.
Hampton (Virginia)
Väestö
Kaupungin asukkaista 48,95 prosenttia on afroamerikkalaisia, 41,11 prosenttia valkoisia, 2,48 prosenttia aasialaisia ja 0,47 prosenttia intiaaneja. 1,68 prosenttia asukkaista eivät ole Yhdysvaltain kansalaisia. Kaupungin väestön keski-ikä on 36,2 vuotta.
Olli Suolahti
pienoiskuva|Olli Suolahti 1920-luvulla. Olli (Otto) Isidor Palander, käytti nimeä Olli Suolahti (28. lokakuuta 1885 Pori – 4. marraskuuta 1952 Vammala) oli suomalainen kantelemestari, trubaduuri ja kirjailija.
Muravjov
Muravjov on venäjänkielinen sukunimi. Sen feminiininen vastine on Muravjova. Venäjän sana muravei tarkoittaa muurahaista. Nimi Muravjov äännetään.
Olli Suolahti
Elämä ja ura
Olli Suolahden vanhemmat olivat kirjakauppias, lehdenkustantaja Karl Otto Palander ja Katharina Johanna Nyroos. Perheessä oli seitsemän lasta, joista Olli oli nuorin. Vuonna 1889 Karl Palander muutti vaimonsa kuoltua ensin Ruovedelle ja sieltä Helsinkiin. Hän teki konkurssin 1893 ja muutti sitten lastensa kanssa Lempäälään. Olli kävi 1895–1901 Savonlinnan lyseota asuen veljensä luona. Ollessaan vuonna 1900 hiihtoretkellä Saarijärvellä hän löysi Seppälän torpasta rikkinäisen kanteleen, jonka hän korjasi, ja alkoi sitten opiskella omin päin kanteleensoittoa.
Olli Suolahti lopetti koulun 16-vuotiaana vuonna 1901 ja päätti ryhtyä esiintyväksi kanteletaiteilijaksi. Hän piti ensimmäiset konserttinsa 1900-luvun alussa, ja jo 1903 hän lähti vuoden pituiselle konserttimatkalle Amerikkaan. Hän piti useita konsertteja Suomessa ja Ruotsissa esittäen niissä perinteisten kansanlaulujen lisäksi myös omia sävellyksiään (Tuku tuku lampaitani, Kalalokin laulu, Kosintaretki, Morsiamen polkka. Lammaspaimen). Suolahtea alettiin jo pitää Pasi Jääskeläisen veroisena esiintyjänä, ja hän teki ensimmäiset levytyksensä 1905–1906. Hän opiskeli myös musiikin teoriaa Helsingin kirkkomusiikkiopistossa ja sai päästötodistuksen sieltä 1910.
Ensimmäisen maailmansodan jälkeen kantelemestarin titteliä käyttänyt Suolahti esiintyi ensin Skandinavian maissa ja laajensi sitten kiertueitaan Keski-Eurooppaan ja Välimeren maihin. Oman ilmoituksensa mukaan hän esiintyi muun muassa Espanjan kuningasparille ja Abessinian keisarille. Suolahti teki kaikkiaan yli 80 levytystä vuosina 1905–1952, ja hän esiintyi 1930-luvulla myös radiossa.
Suolahti piti 45-vuotisjuhlakonserttinsa Turussa 1946, ja hän julkaisi samoihin aikoihin myös muistelmateoksen Trubaduurina kaukomailla. Suolahti kuoli sydänkohtaukseen 67-vuotiaana Vammalassa kesken konserttikiertueen. . Vain tunteja ennen kuolemaansa hän vieraili Tyrvään Sanomien toimituksessa ja luovutti lehdelle kirjoittamiaan runoja. Suolahden kuoleman jälkeen lehti julkaisi yhden runoista, jonka tekstissä Suolahti näytti ennustavan lähestyvän kuolemansa ja mahdollisesti viittaavan kielteisiin asenteisiin homoseksuaalisuutta kohtaan.
Suolahti oli hetken naimisissa, mutta erosi vaimostaan ilmeisesti 1930-luvulla. Hänellä oli kasvattipoika
Tuomio homoseksuaalisuudesta
Vuonna 2015 julkaistussa kirjassa Messukylän veriteko ja muita rikostarinoita Suomesta paljastui, että Suolahti oli yksi harvoista suomalaisista, jotka tuomittiin sotienvälisenä aikana homoseksuaalisten tekojen harjoittamisesta. Syyskuussa 1932 Suolahti pidätettiin tamperelaisessa matkustajakodissa haureuden harjoittamisesta samaa sukupuolta olevan kanssa. Homoseksuaaliset teot oli tuolloin kriminalisoitu rikoslaissa. Suolahti tuomittiin Tampereen raastuvanoikeudessa ehdolliseen vankeuteen, mutta tuomio ei tullut julkisuuteen ennen vuotta 2015.
Emma Wengberg
Emma Wengberg (s. 28. marraskuuta 1987) on ruotsalainen sulkapalloilija.
Yleisurheilun Euroopan-mestaruuskilpailut 2018
Yleisurheilun Euroopan-mestaruuskilpailut 2018 olivat 24:nnet yleisurheilun Euroopan-mestaruuskilpailut. Ne järjestettiin 6.–12. elokuuta 2018 Berliinissä, Saksassa. Kilpailupaikkana toimi Berliinin olympiastadion. Vuoden 2018 kisat olivat kolmannet Saksassa järjestetyt yleisurheilun EM-kisat, edelliset kilpailut olivat Münchenissä 2002 ja Stuttgartissa 1986.
Mitalitaulukko
Isäntämaa
Saksaulit
Saksaulit (Haloxylon) on revonhäntäkasveihin kuuluva kasvisuku. Siihen sisältyy yksitoista hyväksyttyä lajia. Niitä esiintyy Pohjois-Afrikassa, Lähi-idässä, Arabiassa ja halki Keski-Aasian. Erään rajauksen mukaan suvun lajit kahta lukuun ottamatta (Haloxylon ammodendron ja H. persicum) voidaan sijoittaa läheiseen sukuun Hammada.
Stephanie Rawlings-Blake
Stephanie C. Rawlings-Blake (s. 17. maaliskuuta 1970 Baltimore, Maryland) on yhdysvaltalainen poliitikko ja asianajaja. Hän kuuluu Yhdysvaltain demokraattiseen puolueeseen. Rawlings-Blake toimi vuosina 2010–2016 Baltimoren pormestarina.
Rawlings-Blake on myös toiminut Demokraattien kansallisen komitean sihteerinä sekä Yhdysvaltojen pormestareiden konferenssin puheenjohtajana. Daily Record mainitsi vuosina 2007 ja 2011 Rawlings-Blaken olevan yksi Marylandin 100 parhaasta naisesta.
Analepti
Analeptinen lääke on lääketieteessä keskushermostoa stimuloiva aine. Termi "analeptinen" viittaa tyypillisesti hengitystieanalepteihin (esimerkiksi doksapram]in). Analeptit ovat keskushermostoa stimuloivia aineita, jotka sisältävät laajan valikoiman lääkkeitä, joita käytetään masennuksen, tarkkaavaisuushäiriön (ADHD) ja hengityslaman hoitoon. Analeptisia lääkkeitä voidaan käyttää myös kouristuslääkkeinä, ja pienet annokset saavat potilaiden kokemaan lisääntynyttä tietoisuutta, levottomuutta ja nopeaa hengitystä. Näiden lääkkeiden ensisijainen lääketieteellinen käyttö on anestesia-palautusväline tai hätätilanteen hengityslaman hoito. Muita tämän luokan lääkkeitä ovat pretkamidi, kardiatsoli ja niketamidi. Niketamidin käyttö on nyt lopetettu kouristusriskin vuoksi. Analepteja on viime aikoina käytetty ymmärtämään paremmin barbituraatin yliannostuksen hoitoa. Aineiden avulla tutkijat pystyivät hoitamaan tajunnan heikkenemistä ja hengityslamaa.
66667 Kambič
66667 Kambič on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löydettiin Črni Vrh -observatoriossa vuonna 1999. Pikkuplaneetta sai nimensä Bojan Kambičin mukaan, joka oli Slovenian ensimmäisen tähtitieteellisen aikakauslehden perustaja. Ennen kuin asteroidi Kambič sai nimensä se tunnettiin väliaikaisella tunnuksella 1999 TZ11. Koska Kambičin absoluuttinen magnitudi (H) on 15,6, sen läpimitta on todennäköisesti välillä 2–5 kilometriä.
Robert Clary
thumb|Clary vuonna 1953. Robert Clary (1. maaliskuuta 1926 Pariisi – 16. marraskuuta 2022 Los Angeles ) oli ranskalaissyntyinen näyttelijä ja laulaja, joka näytteli vuosina 1965–1971 tilannekomediasarjassa Hogan’s Heroes.
Robert Clary syntyi vuonna 1926 Pariisissa, ja hän oli 14-lapsisen perheen nuorin. Hän alkoi esiintyä laulajana jo 12-vuotiaana. Ortodoksijuutalainen perhe lähetettiin keskitysleirille, kun Clary oli 16-vuotias. Hän oli vangittuna 31 kuukautta, oli pitkän aikaa Buchenwaldissa ja oli lopulta perheensä ainoa selviytyjä.
Arseenihappo
Arseenihappo eli ortoarseenihappo (H3AsO4) on yksi arseenin happi­hapoista. Arseenihappo muistuttaa monilta ominaisuuksiltaan, kuten happamuudeltaan fosforihappoa. Erityisesti niiden suolat arsenaatit ja fosfaatit ovat ominaisuuksiltaan lähellä toisiaan.
Robert Clary
Clary palasi vapautumisensa jälkeen toukokuussa 1945 Ranskaan ja muutti 1949 Los Angelesiin. Hän esiintyi seuraavana vuonna CBS:n varieteeohjelmassa. Clary näytteli elokuvissa Kymmenen urhoa (1951) ja Prinsessa ja varas (1952). Claryn mentori Eddie Cantor vei hänet sen jälkeen New Yorkiin esiintymään klubeille. Siellä hänet huomasi tuottaja Leonard Sillman, joka valitsi hänet Broadway-musikaalirevyyhyn New Faces of 1952. Clary oli 1954 mukana myös näytelmän elokuvaversiossa, ja seuraavana vuonna hän teki toisenkin Broadway-musikaalin.
Arseenihappo
Ominaisuuksia
Arseenihappo on kolmiarvoinen eli triproottinen happo. Happamuudeltaan yhdiste luokitellaan keskivahvaksi. ja happamuus on hyvin lähellä fosforihappoa. Vesiliuoksissa arseenihappo protolysoituu kolmessa vaiheessa,joissa ensimmäisessä muodostuu divetyarsenaatti-ioni, toisessa vetyarsenaatti-ioni ja kolmannessa arsenaatti-ioni. Reaktioyhtälöt ja happovakiot reaktioille ovat:
Robert Clary
Clary näytteli myös elokuvissa Uudenlaista rakkautta (1963) ja Hindenburg (1975). Vuosina 1965–1971 hän oli mukana toiseen maailmansotaan sijoittuneessa tilannekomediasarjassa Hogan’s Heroes. Clary lauloi uransa aikana myös useilla jazzalbumeilla ja näytteli useissa saippuasarjoissa. .
Clary meni naimisiin Natalie Cantor Metzgerin kanssa vuonna 1965. Metzger kuoli kuitenkin vuonna 1997.
Arseenihappo
Ominaisuuksia
Arseenihappo liuottaa useita metalleja. Metallien liuetessa syntyy myrkyllistä arsiinia eli arseenivetyä. Toisin kuin fosforihappo, arseenihappo on vahva hapetin. Se kykenee muun muassa hapettamaan rikkihapokkeen rikkihapoksi ja jodidi-ionin jodiksi.
Kuumennettaessa arseenihappoa muodostuu ensimmäiseksi pyroarseenihappoa (H4As2O7) ja edelleen kuumennettaessa syntyy meta-arseenihappoa (HAsO3). Arseenihappo esiintyy usein kiteisenä hemihydraattina H3AsO4·0,5H2O
Tegera Arena
Tegera Arena on areena Leksandissa, Ruotsissa. Areena avattiin 3. lokakuuta 2005. Areenaa käytetään pääasiassa jääkiekko-otteluissa, mutta siellä on myös mahdollista pitää konsertteja. Areenan kapasiteetti on 7 650 katsojaa. Areena on jääkiekkoseura Leksands IF:n kotiareena.